ایام تشریق کے روزے

ایامِ تشریق (یعنی عیدِ قربان کے بعد کے تین دن: 11، 12، 13 ذو الحجہ) میں روزہ رکھنا عام طور پر ممنوع ہے کیونکہ یہ دن عیدِ قربان کی خوشی، دعا، تسبیح، تکبیر اور قربانی کے اعمال کے لیے مخصوص ہیں اور ان میں روزہ رکھنا سنتِ مؤکدہ یا مستحب نہیں سمجھا جاتا۔ اہلِ علم نے روایات اور سُنتِ نبوی ﷺ کی روشنی میں بیان کیا ہے کہ ان دنوں میں روزہ نہیں رکھا جاتا، کیونکہ عید کے ایام میں روزہ رکھنے کو قرابت، خوشی اور شکرانے کے اظہار کی حالت میں مناسب نہیں سمجھا جاتا۔ خلاصہ یہ ہے کہ ایامِ تشریق کے دوران عمومی عبادات، ذکر اور سنت کے کام مستحب ہیں، لیکن خاص طور پر روزہ رکھنے کی اجازت عام طور پر نہیں دی جاتی کیونکہ یہ دن اللہ کی نعمتوں کا شکر اور خوشی منانے کے دن ہیں، نہ کہ روزے رکھنے کے۔

 ایامِ تشریق کے پیش نظر ایام بیض کے تعین میں تاخیر 
کچھ راسخ العقیدہ مسلمان اکثر استفسار کرتے ہیں کہ ذو الحجہ میں ایام بیض کے روزے کیسے رکھے جائیں کیونکہ ایام بیض میں اسلامی مہینے کی 13تاریخ بھی شامل ہے اور ذو الحجہ کی 13 تاریخ ایام تشریق میں سے ہے اور ایام تشریق میں تو روزہ رکھنا منع ہے، تو کیا ایسی صورت میں اگر صرف 14 اور 15 ذو الحجہ کے روزے رکھ لیے جائیں تو ایام بیض میں روزے رکھنے کی فضیلت مل جائے گی؟ اس پر علما نے ایک تشریحی فتوٰی جاری کیا ہے کہ حضور صلی اللہ علیہ وآلہ و سلم سے بعض احادیث تو ایسی مروی ہیں، جن میں ہرمہینے مطلق طور پر تین دن کے روزے رکھنے کی ترغیب ارشاد فرمائی گئی ہے جبکہ بعض احادیث میں مہینے کی تیرہ، چودہ اور پندرہ تاریخ یعنی ایام بیض میں روزہ رکھنے کا ارشاد فرمایا گیا ہے، اب چونکہ ذو الحجہ کے مہینہ میں تیرہ تاریخ ایام تشریق میں سے ہے اور اُس دن روزہ رکھنے کی ممانعت ہے لہذا اس مہینے میں چودہ، پندرہ اور سولہ تاریخ کو روزہ رکھ لیا جائے کیونکہ اس طرح یہ روزے ایام بیض کے کسی حد تک قریب ہوجائیں گے اور ہر مہینے تین دن روزہ رکھنے والی حدیث پر بھی عمل ہوجائے گا اور اس کی فضیلت بھی مل جائے گی۔

 حوالہ جات 

زمرہ:روزہ